**ΠΙΝΑΚΑΣ ΣΥΜΜΟΡΦΩΣΗΣ**

(πρόσκλησης με αρ. πρωτ. 4005/17-02-2022)

Στη Στήλη «ΠΕΡΙΓΡΑΦΗ», περιγράφονται αναλυτικά οι αντίστοιχοι τεχνικοί όροι, υποχρεώσεις ή επεξηγήσεις για τα οποία θα πρέπει να δοθούν αντίστοιχες απαντήσεις.

Αν στη στήλη «ΑΠΑΙΤΗΣΗ» έχει συμπληρωθεί η λέξη «ΝΑΙ», που σημαίνει ότι η αντίστοιχη προδιαγραφή είναι υποχρεωτική για τον υποψήφιο Ανάδοχο ή ένας αριθμός που σημαίνει υποχρεωτικό αριθμητικό μέγεθος της προδιαγραφής και απαιτεί συμμόρφωση, θεωρούνται ως απαράβατοι όροι σύμφωνα με την παρούσα. **Προσφορές που δεν καλύπτουν πλήρως απαράβατους όρους απορρίπτονται ως απαράδεκτες.**

Αν η στήλη «ΑΠΑΙΤΗΣΗ» δεν έχει συμπληρωθεί με τη λέξη «ΝΑΙ» ή με κάποιον αριθμό, τότε η προδιαγραφή δεν είναι απαράβατος όρος. Προσφορές που δεν καλύπτουν τους μη απαράβατους όρους ή αποκλίνουν από αυτούς δεν απορρίπτονται.

Στη στήλη «ΑΠΑΝΤΗΣΗ» σημειώνεται η απάντηση του Αναδόχου που έχει τη μορφή **ΝΑΙ/ΟΧΙ**, εάν η αντίστοιχη προδιαγραφή πληρούται ή όχι από την Προσφορά, **ή ένα αριθμητικό μέγεθος** που δηλώνει την ποσότητα του αντίστοιχου χαρακτηριστικού στην Προσφορά.

|  |  |  |  |
| --- | --- | --- | --- |
| **ΚΟΙΝΑ ΣΤΟΙΧΕΙΑ ΑΝΑΘΕΣΗΣ ΓΙΑ ΤΙΣ ΟΜΑΔΕΣ Α & Γ** | | | |
| **Α/Α** | **ΠΕΡΙΓΡΑΦΗ (β)** | **ΑΠΑΙΤΗΣΗ (γ)** | **ΑΠΑΝΤΗΣΗ (δ)** |
| **1** | Παροχή υπηρεσιών Συντήρησης και τεχνικής Υποστήριξης για το χρονικό διάστημα από την υπογραφή της σύμβασης μέχρι την εξάντληση του ποσού του προϋπολογισμού ή το αργότερο έως 31/12/2024. | ΝΑΙ |  |
| **2** | Ο ανάδοχος θα πρέπει να βεβαιώνει υπευθύνως την επάρκεια των γνώσεων του ή των τεχνικών οι οποίοι θα αναλαμβάνουν την περαίωση των εργασιών. Επιπροσθέτως ο Ανάδοχος θα πρέπει να έχει αποδεδειγμένα επαρκή τεχνογνωσία και εμπειρία στην υποστήριξη και συντήρηση στο χώρο του Ελληνικού Δημοσίου ή σε φορείς του ευρύτερου Δημοσίου ή στον ιδιωτικό τομέα, η οποία θα αποδεικνύεται με την **κατάθεση τουλάχιστον μίας σύμβασης συντήρησης μηχανογραφικού εξοπλισμού για την τελευταία τριετία** (2019, 2020, 2021), ανεξαρτήτως ποσού. | ΝΑΙ |  |
| **3** | Ο χρόνος ανταπόκρισης θα πρέπει να είναι τέσσερις (4) εργάσιμες ώρες και ο μέγιστος χρόνος αποκατάστασης της λειτουργίας, δύο (2) εργάσιμες ημέρες από την υποβολή του σχετικού αιτήματος. | ΝΑΙ |  |
| **4** | Δεδομένου ότι η ανταπόκριση για την επισκευή των μηχανημάτων θα πρέπει να είναι άμεση, οι ανάδοχοι είναι απαραίτητο είτε να δραστηριοποιούνται κοντά στην περιοχή της Δυτικής Μακεδονίας, είτε να διαθέτουν συνεργαζόμενη εταιρεία στην περιοχή. | ΝΑΙ |  |
| **5** | Η υποστήριξη θα παρέχεται εντός ωραρίου 08.00 με 16.00 από τον τεχνικό που θα διαθέτει ή άλλον τεχνικό ή τεχνικούς απομακρυσμένα όπως χρειαστεί. | ΝΑΙ |  |
| **6** | Η τεχνική υποστήριξη θα παρέχεται πάντοτε σε συνεργασία με το Τμήμα Μηχανοργάνωσης του Πανεπιστημίου. Στις υποχρεώσεις του αναδόχου δεν περιλαμβάνονται τα ανταλλακτικά που απαιτούνται για την αντιμετώπιση των βλαβών (πλην αυτών που αναφέρονται στον πίνακα Α), η προμήθεια των οποίων θα γίνεται με μέριμνα του Πανεπιστημίου. Η μετάβαση στα σημεία υποστήριξης καθώς και η μεταφορά εξοπλισμού σε αυτά θα γίνεται με μέσα και ευθύνη του αναδόχου. | ΝΑΙ |  |
| **7** | Η συντήρηση / επισκευή πραγματοποιείται στο χώρο που βρίσκεται ο εξοπλισμός. Σε περίπτωση που πρέπει να μεταφερθεί ο εξοπλισμός στο εργαστήριο του αναδόχου, ή σε χώρο τρίτου εξωτερικού συνεργάτη, αυτό θα γίνεται με τη συναίνεση του τμήματος Μηχανοργάνωσης του Πανεπιστημίου Δυτικής Μακεδονίας και με τη συμπλήρωση των αντίστοιχων εντύπων. Η μέριμνα της μεταφοράς και τα έξοδα αποστολής θα βαρύνουν τον Ανάδοχο του έργου. | ΝΑΙ |  |
| **8** | Οι τεχνολογίες που θα χρησιμοποιηθούν κατά την τεχνική υποστήριξη θα πρέπει να είναι συμβατές με τις υφιστάμενες τεχνολογίες των υποδομών του Πανεπιστημίου. | ΝΑΙ |  |
| **9** | Θα παρέχεται εγγύηση για τον εξοπλισμό, τα ανταλλακτικά, τα υλικά/μικροϋλικά κλπ. που θα χρησιμοποιηθούν για διάστημα τουλάχιστον ενός (1) έτους από την εγκατάστασή τους. | ΝΑΙ |  |
| **10** | Μετά την αποκατάσταση της βλάβης θα συμπληρώνεται από τον τεχνικό υποστήριξης ειδικό έντυπο στο οποίο θα περιγράφεται η βλάβη, οι ενέργειες αποκατάστασης και το όνομα αυτού και το όνομα του υπογράφοντος υπαλλήλου του Πανεπιστημίου, το οποίο θα αποστέλλεται στο τμήμα Μηχανοργάνωσης. | ΝΑΙ |  |
| **11** | Ο Ανάδοχος κάθε δίμηνο, θα παραδίδει στο τμήμα Μηχανοργάνωσης αναφορά με τα συμβάντα ανά ημερομηνία και ώρα, σύντομη περιγραφή της βλάβης ή της παροχής υπηρεσίας για την τιμολόγηση της παροχής υπηρεσιών. Η τιμολόγηση θα γίνεται κάθε δίμηνο με την έκδοση τιμολογίου παροχής υπηρεσιών ή/και τιμολογίου υλικών. | ΝΑΙ |  |
| **12** | Έχω διαβάσει και αποδέχομαι πλήρως όλους τους υπόλοιπους όρους της Πρόσκλησης | ΝΑΙ |  |
| **13** | Η προσφορά μου ισχύει τουλάχιστον έως 03/05/2022 | ΝΑΙ |  |

**Ημερομηνία: \_\_\_\_/\_\_\_\_/2022**

**Όνομα – Επωνυμία – Σφραγίδα - Υπογραφή**

…………………………………………………………………………..